కొందరు తమను తామే చాలా గొప్పగా ఊహించుకుంటూ స్వార్థంగా ఆలోచిస్తుంటారు. ఏ విషయంలోనూ కొంచెం కూడా సహనం ఉండదు. కాస్త సమయాన్ని కూడా ఎదుటివారికి కేటాయించడానికి అంగీకరించరు. ఇలాంటి స్వార్థపూరితమైన ప్రవర్తన వల్ల బంధానికి బీటలు వారతాయి. ఇలాంటివారు ఎదుటివారికి సహకరించరు సరికదా వారిని అర్థం చేసుకోవడానికీ ప్రయత్నించరు. అలాకాకుండా తమను తాము కాస్త తగ్గించుకుని ఎదుటివారి కోసం ఆలోచిస్తేనే ఆ బంధం నిలబడుతుంది.
* దంపతుల్లో ఒకరికి ఉద్యోగపరంగా ఉన్నత స్థాయికి చేరుకోవాలనే ఆశయం ఉండొచ్చు. నిజానికి ఇదేమీ అత్యాశ కాదు, అలాగని తప్పూకాదు. ఈ ఆశయ సాధన కోసం నిరంతరం కష్టపడి పనిచేయాల్సి రావచ్చు. దీంతో ఎంతసేపూ తన స్వార్థం కోసమే ఆలోచిస్తున్నాడనీ, తనను పట్టించుకోవడం లేదనే ఆలోచన ఎదుటివారికి రావచ్చు. అందుకే ఇదే విషయాన్ని భాగస్వామికి అర్థమయ్యేలా చెప్పాలి. ఈ క్రమంలో అవసరమైతే ఎదుటివారి సహకారాన్నీ తీసుకోవాలి.
* కొందరికి వ్యాపారం చేసి జీవితంలో పైకి ఎదగాలనే ఆశ ఉండొచ్చు. అందుకోసం భాగస్వామిని పట్టించుకోకుండా ఎక్కువ సమయం బయటే గడపాల్సి రావచ్చు. తన స్వార్థం కోసమే ఇలా చేయడంలేదని కుటుంబం కోసం కష్టపడుతున్నాననే విషయాన్ని ఎదుటివారికి వివరించి చెప్పాలి. లేకపోతే స్వార్థపరులనే ముద్రతోపాటు అనవసర అపార్థాలకూ తావిచ్చినట్టు అవుతుంది.
kondaru tamanu taame chala goppagaa oohinchukuntu swaarthamgaa aalochistuntaaru. e vishayamloonuu konchem kuudaa sahanam undadu. kaasta samayanni kuudaa edutivaariki ketayinchadaniki angeekarincharu. ilanti swaarthapooritamaina pravartana valla bandhaniki beetalu vaarataayi. ilantivaru edutivaariki sahakarincharu sarikada vaarini artham chesukovadaniki prayatnincharu. alakakunda tamanu taamu kaasta tagginchukuni edutivaari kosam aalochisthene aa bandham nilabadutundi.
* dampatullo okariki udyogaparamgaa unnata sthaayiki cherukovalane aasayam undochu. nijaaniki idemee atyaasa kaadu, alaagani tappuukaadu. ee aasaya saadhana kosam nirantaram kashtapadi panicheyalsi raavacchu. deentho entasepu tana swaartham kosame aalochistunnadani, tananu pattinchukovadam ledane aalochana edutivaariki raavacchu. anduke ide vishayaanni bhaagaswaamiki arthamayyela cheppali. ee kramamlo avasaramaite edutivaari sahakaaraannii teesukovali.
* kondariki vyaparam chesi jeevitamlo paiki edagaalane aasha undochu. andukosam bhaagaswaamini pattinchukokunda ekkuva samayam bayate gadapalsi raavacchu. tana swaartham kosame ilaa cheyadamledani kutumbam kosam kashtapadutunnanane vishayaanni edutivaariki vivarinchi cheppali. lekapothe swaarthaparulane mudrathopaatu anavasara apaarthaalakuu taavichinattu avutundi.